Public procurement notice: Contract Notice
Published: 2020-01-09
Buyer: Helsingin kaupunki, kaupunkiympäristön toimiala
Country: FI
Contract type: Services
Procedure: Open procedure
CPV classification: 71530000: Construction consultancy services | 79418000 | 79421000
Submission deadline: 2020-02-10
Award criteria: The most economic tender

Technical requirements: Projektinjohdon ja rakennuttamisen asiantuntijapalvelun hankinta Siltamäki–Suutarila-alueen palvelutilaverkon uudistamishankkeeseen
Helsingin kaupungin kaupunkiympäristön toimiala pyytää tarjousta Helsingin Siltamäen–Suutarilan alueen palvelutilaverkon uudistamishankkeen projektinjohdon ja rakennuttamisen asiantuntijapalvelusta.
Hankinnassa on kyse Helsingin Siltamäen–Suutarilan alueen palvelutilaverkon uudistamishankkeesta. Siltamäen–Suutarilan hankkeen puitteissa suunnitellaan ja toteutetaan uusi palvelutilaverkkoratkaisu palvelemaan muun muassa varhaiskasvatuksen, esiopetuksen ja perusopetuksen tarpeita alueella tulevina vuosina ainakin vuoteen 2030 saakka. Ennusteen mukaan alueen peruskouluissa on tuolloin noin 1 300 tilapaikkaa ja päiväkodeissa noin 800 tilapaikkaa. Siltamäen–Suutarilan alueella sijaitsee tällä hetkellä noin 10 koulu- tai päiväkotirakennusta, jotka ovat teknisen käyttöikänsä päässä. Siltamäki–Suutarila-alueen uudistamishankkeen toteutusta varten Helsingin kaupunki hankkii projektinjohdon ja rakennuttamisen asiantuntijapalvelua, joka kattaa hankkeenaikaisen vastuullisen projektipäällikön tehtävät. Projektinjohdosta ja rakennuttamisesta vastaava asiantuntija toimii pisimmillään koko yhteistoimintamallilla toteutettavan hankkeen ajan tilaajan suunnittelun, rakentamisen ja ylläpidon projektinjohdon sekä rakennuttamisen asiantuntijana sekä vastaa hankkeessa toteutettavien kilpailutusten läpiviennistä. Uudistamishanketta varten perustettava kaupungin projektiryhmä kommentoi ja hyväksyy projektinjohdon ja rakennuttamisen asiantuntijan laatimat hankinta- ja tarjouspyyntöasiakirjat sekä ehdokkaiden soveltuvuusvaatimusten ja vertailuperusteiden määrittelyn. Projektinjohdosta ja rakennuttamisesta vastaavan asiantuntijan tehtävät on kuvattu tarkemmin Palvelukuvauksessa (liite 1).
Sopimus on voimassa toistaiseksi siten, että se on irtisanottavissa päättymään aikaisintaan 31.1.2023. Sopimuksen irtisanomisaika on neljä (4) kuukautta kirjallisesta irtisanomisilmoituksesta.
Konsultilla on oikeus käyttää alikonsulttia vain toimeksiantoa täydentävissä tehtävissä. Konsultilla on oikeus käyttää alikonsulttia vain, mikäli tilaaja on etukäteen hyväksynyt tämän. Jos konsultti vetoaa alikonsultin voimavaroihin, kyseisen alikonsultin on tosiasiallisesti osallistuttava hankinnan toteuttamiseen soveltuvuusvaatimukset täyttääkseen. Mikäli konsultti käyttää alikonsultteja, vastaa konsultti alikonsulttin työn tekemisestä ja lopputuloksen laadusta kuin omasta työstään. Alikonsulttien ketjuttaminen on kielletty. Tilaaja allekirjoittaa hankintasopimuksen vain tarjouksen jättäneen yrityksen kanssa. Konsultilla ei ole oikeutta ilman pätevää syytä vaihtaa alikonsulttia, jonka voimavaroihin konsultti on vedonnut tarjouksessa. Nimetyt alikonsultit katsotaan konsultin resursseiksi. Siksi konsultin on sitouduttava siihen, että tarjouksessa nimetyt alikonsultit ovat käytettävissä hankinnan toteuttamiseen, mikäli konsultti tulee valituksi.
Tarjous voidaan jättää ryhmittymänä. Ryhmittymällä tarkoitetaan yritysten yhteistyötä sopimuksen saamiseksi. Tarjouksessa tulee ilmoittaa, mikäli tarjous on tehty ryhmittymänä. Myös ryhmittymän jäsenet tulee ilmoittaa tarjouksessa. Kaikki tarjouspyynnön tarjoajaa koskevat vaatimukset koskevat myös tarjoajana olevaa ryhmittymää, ellei toisin ole mainittu. Ryhmittymän on kyettävä viimeistään sopimuksen allekirjoitushetkellä osoittamaan yksi organisaatio, joka hoitaa kaiken yhteydenpidon tilaajan kanssa. Kuitenkin kaikki ryhmittymän jäsenet vastaavat yhteisvastuussa sopimusvelvoitteiden noudattamisesta allekirjoittamalla sopimuksen. Ryhmittymän on sitouduttava siihen, että tarjouksessa nimetyt ryhmittymän jäsenet ovat käytettävissä hankinnan toteuttamiseen, mikäli ryhmittymä tulee valituksi.